num_pages: 240
description: În umbra unui an confuz, în care am încercat să definim ce simțim, continuăm să ne căutăm. DoR #45 este în continuare despre tranziție, dar și despre momentul în care decidem să ne oprim undeva. Avem nevoie să negociem trecutul, ca să știm ce lăsăm în urmă în drum spre viitor.Coperta – cu o fotografie de Vlad Drăgoi și text de Beatrice Arzoiu – este o invitație în acest loc, al zilei de ieri, unde ne întoarcem ca să înțelegem ziua de mâine. Suntem pe drum, dar nu toți știm unde mergem. Asta fac și personajele poveștilor din acest număr. Bogdan Coșa se întoarce în orașul natal, Codlea, ca să înțeleagă cum a devenit bărbatul de astăzi și locul – altceva decât sărăcia din care voia să evadeze. Ioana Burtea caută printre rămășițele a nouă ani de relație ca să înțeleagă dacă e vreo lecție acolo. Anca Iosif parcurge 700 de kilometri pe jos pe Via Transilvanica ca să-și descopere ritmul propriu. Caliu se gândește că poate a sosit momentul să predea vioara fiului său, dar nu poate s-o facă fără să se asigure că înțelege moștenirea pe care o reprezintă.Peste toate astea, ne întoarcem împreună în ultimul an, ca să recuperăm amintirea celor pe care i-am pierdut. DoR #45 e o bornă în aventurile noastre în zona neutră. E momentul în care ieri se întâlnește cu azi și au o primă conversație serioasă despre mâine.Din cuprins:La 27 de ani, Silvia Dumitru, s-a trezit pe masa de operație pentru o intervenție pe cord deschis. Era doar începutul vindecării ei.La capătul a 700 de kilometri de mers pe jos nu te așteaptă locul pe care l-ai lăsat la plecare, ci o versiune mai bună a ta.Nu poți fugi de locul în care ai crescut. Dar te poți întoarce să rescrii povestea și să ieși mai puternic.Ce lasă în urmă cel mai cunoscut lăutar român? Și cum știe când e timpul să predea ștafeta?Sunt nouă ani de relație intermitentă ani pierduți sau tot ce trăim are rost prin faptul că nu are?Viața la țară nu e nici mizerabilă, nici idilică. E așa cum e ea.Poveștile de viață ale unora din cei aproape 35.000 de români decedați din cauza COVID-19.
language: Romanian
title: DOR #45 - Toamnă 2021
publisher: Decât o Revistă